શ્રીલંકામાં રમાયેલી ભારત-બાંગ્લાદેશ-શ્રીલંકા વચ્ચેની ટી/૨૦ સીરીઝ તો નાગિન ડાન્સથી યાદ રહેશે જ પણ ભારત બાંગ્લાદેશ વચ્ચે રમાયેલી ફાઈનલ મેચ તો દિનેશ કાર્તિકની જોરદાર બેટીંગથી જ દુનિયાના ક્રિકેટપ્રેમીઓ યાદ રાખશે. આ બેટીંગથી માત્ર ૧૦ મિનિટમાં કાર્તિકે હારેલી મેચ જીતાડી દીધી. જરૂર હતી ત્યારે અને જ્યારે સામે ઉભો રહેલો વિજય શંકર જ્યારે પીચ પર સ્ટ્રગલ કરી રહ્યો હતો ત્યારે ૮ બોલમાં ૨૯ રન દિનેશ કાર્તિકે ફટકાર્યા અને ભારતીય ટીમને જીત અપાવી. આથી પણ વધારે મહત્વનું એ કે છેલ્લા બોલે પાંચ રન કરવાના હતા અને કાર્તિકે ઓફમાં કવરની ઉપરથી સિક્સર ફટકારી… શાનદાર બેટીંગ…જે ક્રિકેટ રમતા હાશે તેને ખ્યાલ હશે કે ઓફમાં આ રીતે સિક્સર ફટકારવી કેટલી અઘરી છે. કાંડામાં તાકાત અને મનમાં વિશ્વાસ જોઇએ. આ બન્ને દિનેશ કાર્તિકે બતાવ્યા અને ટીમને જીત અપાવી….